b'\n_START_ARTICLE_\nJelisavac\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se uz dr\xc5\xbeavnu cestu D2 (Podravsku magistralu), uz \xc5\xbeeljezni\xc4\x8dku prugu Osijek \xe2\x80\x93 Na\xc5\xa1ice te 7 km sjeveroisto\xc4\x8dno od Na\xc5\xa1ica i 43 km zapadno od Osijeka. Isto\xc4\x8dno od mjesta Jelisavac nalazi se Breznica Na\xc5\xa1i\xc4\x8dka, jugozapadno Markovac Na\xc5\xa1i\xc4\x8dki i Na\xc5\xa1ice, zapadno Velimirovac, ju\xc5\xbeno Vukojevci ta sjeverno La\xc4\x91anska. Selo se nalazi u nizini isto\xc4\x8dnohrvatske ravnice. Jelisavac se nalazi na 104 metara nadmorske visine._NEWLINE_Pripadaju\xc4\x87i po\xc5\xa1tanski broj je 31500 Na\xc5\xa1ice , telefonski pozivni 031 i registarska plo\xc4\x8dica vozila NA (Na\xc5\xa1ice). Povr\xc5\xa1ina katastarske jedinice naselja Jelisavac je 22,46 km\xc2\xb710\xc2\xb2 a pripada katastarskoj op\xc4\x87ini Breznica Na\xc5\xa1i\xc4\x8dka.\n_START_SECTION_\nCrkva\n_START_PARAGRAPH_\nU selu je rimokatoli\xc4\x8dka crkva Svete Elizabete koja pripada rimokatoli\xc4\x8dkoj  \xc5\xbeupi Na\xc5\xa1ice 2. Sv. Marka Evan\xc4\x91elista sa sjedi\xc5\xa1tem u Markovcu Na\xc5\xa1i\xc4\x8dkom i na\xc5\xa1i\xc4\x8dkom dekanatu Po\xc5\xbee\xc5\xa1ke biskupije. Crkveni god ili kirvaj slavi se 8. srpnja._NEWLINE_Podrobniji \xc4\x8dlanak o temi: \xc5\xbdupna crkva sv. Marka Evan\xc4\x91elista Markovac Na\xc5\xa1i\xc4\x8dki\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika 1857.-2001._NEWLINE__NEWLINE_Od 1890. iskazuje se kao dio naselja, a od 1931. kao naselje. U 1991. ovom naselju pripojen je nenaseljeni dio podru\xc4\x8dja iz naselja Vukojevci.\n_START_SECTION_\nPovijest\n_START_PARAGRAPH_\nKrajem 19. stolje\xc4\x87a u drugoj polovici 1880.- tih a na poziv grofa Peja\xc4\x8devi\xc4\x87a selo naseljavaju prvi stanovnici koji dolaze iz sjeverne Slova\xc4\x8dke okrug Tren\xc4\x8din. Uz Jelisavac tada je naseljen oko 1877. Markovac Na\xc5\xa1i\xc4\x8dki, tako\xc4\x91er Slovacima. Novi stanovnici su grofu bili potrebni za kr\xc4\x8denje \xc5\xa1uma i za stvaranje novih poljoprivrednih zemlji\xc5\xa1ta, po\xc5\xa1to u to doba me\xc4\x91u domicilnim stanovni\xc5\xa1tvom nije bilo stanovni\xc5\xa1tva naviknutog na ovu vrstu posla. Zanimljivo da je ime sela Jelisavac trebalo dobiti selo Velimirovac, po grofici Jelisaveti Peja\xc4\x8devi\xc4\x87, ali grofica nije pristala po\xc5\xa1to je bila jako pobo\xc5\xbena, a  Velimirovac su naselili protestanti njema\xc4\x8dke nacionalnosti. Selo Velimirovac dobilo ime po grofu Velimiru Peja\xc4\x8devi\xc4\x87u. Nijemci koji su tako\xc4\x91er do\xc5\xa1li na poziv grofa Peja\xc4\x8devi\xc4\x87a, a isto radi kr\xc4\x8denja \xc5\xa1uma, uz Velimirovac naselili su i susjednu Na\xc5\xa1i\xc4\x8dku Breznicu ne\xc5\xa1to ranije oko 1770. tih. Breznicu je naselilo njema\xc4\x8dko stanovni\xc5\xa1tvo katoli\xc4\x8dke vjere. Uz slova\xc4\x8dke obitelji u Jelisavac je do\xc5\xa1lo i desetak obitelji poljske nacionalnosti iz mjesta \xc5\xbdivjeca i Soli iz Galicije u dana\xc5\xa1njoj ju\xc5\xbenoj Poljskoj.\n_START_SECTION_\nObrazovanje\n_START_PARAGRAPH_\nU selu se nalazi Osnovna \xc5\xa1kola Ivana Brnjik - Slovak uz koju je novo sagra\xc4\x91ena \xc5\xa1kolsko-\xc5\xa1portska dvorana.\n_START_SECTION_\nKultura\n_START_PARAGRAPH_\nU selu djeluje Slova\xc4\x8dko kulturno umjetni\xc4\x8dko dru\xc5\xa1tvo "SKUD Ivan Brnjik- Slovak".'